OzLabs/hebrew-wiki-articles huggingface dataset:
זבולון

פורטוגזי]]
זְבוּלוּן הוא בנו העשירי של יעקב, ובנה השישי של לאה, המהווה את השבט השישי משבטי ישראל. לפי ספר היובלים, נולד ב-ז' בתשרי ב'קצ"ח (2,198 לבריאת העולם, 1562 לפנה"ס) ומת בן מאה ועשר שנים.

==השם זבולון==
לפי התורה שמו של זבולון ניתן על ידי אמו, משני טעמים – משום שהוא מעין מתנה טובה (זבד טוב) ומשום שיעקב בעלה יכבד אותה על כך שילדה לו בן נוסף:

רש"י, אבן עזרא ואחרים מסבירים ש'יִזְבְּלֵנִי' נגזר מהשרש 'זבל', שמשמעותו בית מדור, כמו המופיע במלכים א: 'בָּנֹה בָנִיתִי בֵּית זְבֻל לָךְ מָכוֹן לְשִׁבְתְּךָ עוֹלָמִים', ובישעיה, '...מִזְּבֻל קָדְשְׁךָ וְתִפְאַרְתֶּךָ'. בהקשר זה, הולדת זבולון מסמלת את תקוות לאה להגיע למעמד האשה הבכירה בתוך בית יעקב.

הפרשנות המחקרית לשם "זבולון" מקשרת אותו למילה הכנענית "זבֻל", במשמעות נישׂא, רם, שנמצאה כתואר לאלים רבים בשירת אוגרית, ובמקרא בשם האל בעל זבֻל ("זבוב" בשיבוש לגנאי), בשם האישיות איזבל, ואף במדרש השם של זבולון: "יזבלני אישי" = ינַשאני אישי.<ref></ref><ref></ref>

==ברכת יעקב לזבולון==

בברכתו לזבולון מציין יעקב את קרבתו של שבט זבולון לחוף הים, בעוד שנחלתו משתרעת לאורך הגליל התחתון. רצועת החוף הייתה שייכת לשבט אשר. שבט זבולון הגיע בקצהו הצפוני עד צידון שהייתה בעת ההיא עיר נמל מרכזית.

ציון עיסוקו של זבולון במסחר ימי מופיע בספר דברים: 

על פי המדרש, בברכת יעקב נקבע כי בני זבולון יהיו חלק משותפות עם בני שבט יששכר: בשותפות זו ידאג שבט זבולון לפרנסה החומרית בעוד שבט יששכר ידאג לרוח בלימוד תורה. ובלשון רש"י: "שהיה זבולן עוסק בפרקמטיא (מסחר) וממציא מזון לשבט יששכר – והם עוסקים בתורה". שותפות כזו שבה צד אחד לומד תודה והאחר מפרנס מכונה גם היום הסכם יששכר וזבולון והיא נמצאת במחלוקת אידאולוגית בין הסוברים שניתן להתנות על שכר בעולם הבא לבין האומרים ששכר העולם הבא לא ניתן למסחר (רב האי גאון).

פירוש נוסף להסכם בין השבטים שם דגש על ההיבט הכלכלי-חברתי של שיתוף הפעולה בין השבטים כך שזבולון ש"שוכן לחוף ימים" אחראי על הסחר הימי ויששכר סוחב על גבו את הפן הלוגיסטי והיבשתי של העסק המשפחתי.
== עץ משפחה == 
עץ משפחה המציג את הדורות הקודמים:

== קבר זבולון ==

=== קבר זבולון בצידון ===
בספר הישר מסופר: .

בסדר הדורות נזכר בשם "גלילות ארץ ישראל": .

מקום הקבר נמצא בעיר צידון שבלבנון ואינו נגיש לכניסת ישראלים ואף על פי כן, ביקרו בקבר יהודים מנטורי קרתא בעת משלחת לכנס אנטי ציוני לבנון.

=== קבר זבולון בגליל ===
האתר השני ביותר בחשיבות קדושתו, אצל הדרוזים הוא קברו של נבי סבלאן (النّبيّ سبلان) על הר סבלאן שמעל הכפר חורפיש.<ref></ref> בין הדרוזים יש המאמינים שזהו קברו של זבולון בן יעקב.<ref></ref>

==שבט זבולון==

בספר היובלים נזכרת אשת זבולון בשם "נעמה".
בני זבולון הם: סרד, אלון ויחלאל.

במסעות המדבר שכן שבט זבולון בדגל מחנה יהודה, יחד עם יהודה ויששכר. בנחלות בני ישראל, נקבע ששבט זבולון ישכון בגליל התחתון. כיום משמש זבולון כשמו של האזור במישור החוף שבין חיפה ועכו. אזור זה אינו חופף במדויק את אזור נחלת שבט זבולון.

==ראו גם==

* עץ משפחה של דמויות מקראיות – מתרח ועד שלמה
* הסכם יששכר וזבולון
* אגודת יורדי ים זבולון

==קישורים חיצוניים==

* הרב אליעזר מלמד, [https://ph.yhb.org.il/07-03-09/ תנאי זבולון ויששכר] בספרו פניני הלכה

==הערות שוליים==

*
קטגוריה:בני יעקב
קטגוריה:אישים בפרשת ויצא
קטגוריה:יורדי מצרים
קטגוריה:אישים בתנ"ך שהגיעו לגיל 110
קטגוריה:אפונימים
מייקל בנסון

מייקל בנסון בזמן הופעה של משינה ב[[מועדון הבארבי, יוני 2017]]
מייקל בנסון (נולד ב-16 בנובמבר 1961) הוא בסיסט ישראלי וחבר בלהקת הפופ רוק משינה.

==ביוגרפיה==
בנסון נולד בבריטניה ועלה לישראל עם הוריו בגיל שנה. בצעירותו רצה ללמוד תיפוף, אולם בסופו של דבר הפך לנגן בס. בנעוריו היה חבר במספר להקות, והוא גם זכה בתחרות הריקודים של "עיר הנוער" לשנת 1980. בצבא היה בנסון נגן של מקהלת צה"ל, ולאחר שחרורו מהצבא ליווה זמרים כמו דני ליטני, אושיק לוי, אהוד בנאי, מאיר בנאי, רמי קלינשטיין ואחרים. ניגן בתקליטם של ריטה ודני בסן. לאלבום הבכורה של דני בסן הלחין את השיר "השד יוצא מהבקבוק" למילים של יעקב רוטבליט.

ב-1983 הצטרף בנסון לגרעין שהקים את להקת "משינה", שהתפרקה באופן זמני בשנת 1984. לאחר מכן חבר לגיטריסט להקת "משינה" שלומי ברכה, ויחד הם פעלו כצמד תחת השם "החזית העממית". ב-1985 חידשו חברי "משינה" את פעילות הלהקה, ובסוף אותה שנה יצא אלבומם הראשון. בלהקה היה בנסון נגן הבס, והתפרסם גם כזמר בשיר "הכל עוד אפשרי" ששר. הלהקה התפרקה ב-1995, אך חזרה לפעילות ב-2003.

לאחר פירוק הלהקה המשיך בנסון לנגן יחד עם אבנר חודורוב וליווה בהופעות "הילד שבך" את יהודה פוליקר, במשך שש שנים. ההופעות תועדו בסרט ובאלבום שיצא ב-1997 בשם "הופעה חיה בקיסריה". ב-1998 הפיק בנסון מוזיקלית את אלבום הבכורה של להקת כמעט אפריקה. הוא גם ניגן בס, שר קולות וייעץ אמנותית באלבום של שלומי ברכה ורמי פורטיס, "רץ על הקצה", והופיע לצדם בהופעות. הוא ניגן בביצוע המחודש של ברכה ופורטיס לשירו של ניסים סרוסי "אשליות" ובביצוע המחודש של עפרה חזה ל"לתת" של בועז שרעבי באלבום "עבודה עברית". בשנת 2003 ניגן באלבום של שלומי ברכה "צ'אפלין צ'ארלי".

ניגן בטלוויזיה, בלהקת הבית של התוכניות "אברהם ויעקב" של אברי גלעד וקובי מידן ובתוכנית האירוח של יאיר לפיד.

היה חבר בהרכב המוזיקה האלקטרונית "אטמוספייר", שהוציא בשנת 2001 אלבום בשם "Discover Your Soul", וחבר בהרכב מוזיקת עולם בשם "GangaDance", שהוציא אלבום בשנת 2004.

בשנת 2009, במקביל לפעילותה של משינה, חבר בנסון לאבנר חודורוב ול-DJ אסף אלמוג, וביחד הם הקימו את להקת המוזיקה האלקטרונית "לימוזינה", שבה משמש בנסון כסולן. השלושה הוציאו באותה שנה אלבום בכורה בשם "לימוזינה אקספרס", שבו שירים מקוריים בעברית ובאנגלית ועיבודים אלקטרוניים חדשים לשירים של משינה ולשיר "רקדי" של ישי לוי.

==קישורים חיצוניים==

==הערות שוליים==

קטגוריה:חברי מקהלת צה"ל
קטגוריה:בסיסטים ישראלים
קטגוריה:חברי להקת משינה
קטגוריה:משתתפי פסטיבל שירי הילדים
קטגוריה:ישראלים ילידי בריטניה
קטגוריה:עולים בשנות ה-1960
קטגוריה:ישראלים שנולדו ב-1961
בסיס (טופולוגיה)

בטופולוגיה, בסיס ותת-בסיס הן דרכים חסכוניות לתיאור המבנה של מרחב טופולוגי. מן הקבוצות בבסיס אפשר לבנות את הקבוצות הפתוחות בדרך של איחוד, ומן הקבוצות בתת-בסיס אפשר לבנות את הקבוצות הפתוחות בעזרת פעולות האיחוד והחיתוך.

== הגדרות ==
=== בסיס ===
בסיס של מרחב טופולוגי <math>( X,\tau )</math> הוא אוסף <math>\mathcal{B}</math> של קבוצות פתוחות, כך שכל קבוצה פתוחה מהווה איחוד של איברים מן הבסיס; במילים אחרות, <math>\tau = \left\{ \bigcup_{i \in I} B_i : I \neq \emptyset, \forall i \in I \; B_i \in \mathcal{B} \right\}</math>. מנקודת המבט של הנקודות במרחב, אפשר לתאר בסיס כאוסף <math>\mathcal{B}</math> של קבוצות פתוחות, כך שלכל <math>x\in X</math> ולכל קבוצה פתוחה <math>x\in U</math>, קיימת קבוצה בבסיס <math>B \in \mathcal{B}</math>, כך ש-<math>x \in B \subseteq U</math>.

ניתן לאפיין בסיס בצורה שקולה: אוסף <math>\mathcal{B}</math> של קבוצות במרחב <math>X</math> הוא בסיס (לטופולוגיה כלשהי) אם ורק אם <math>X</math> מכוסה על ידי האוסף (דהיינו <math>X = \bigcup_{B \in \mathcal{B}} B</math>), ולכל שתי קבוצות <math>B_1,B_2 \in \mathcal{B}</math> ונקודה בחיתוך <math>x \in B_1 \cap B_2</math>, קיימת קבוצה בבסיס <math>B_3 \in \mathcal{B}</math>, כך ש- <math>x \in B_3 \subseteq B_1 \cap B_2</math>. כאמור, הגדרה זו גוררת את ההגדרה הראשונה, ולהפך. יתרונה של הגדרה זו הוא שקל לבדוק שהיא אכן מתקיימת לאוסף נתון של קבוצות. לדוגמה, קל לראות כי אוסף הקטעים הפתוחים עם נקודות קצה רציונליות מהווה בסיס לטופולוגיה הסטנדרטית על הישר הממשי.

בסיס נקרא לפעמים גם מערכת סביבות יסודית.

=== תת-בסיס ===
תת-בסיס של מרחב טופולוגי <math>( X,\tau )</math> הוא אוסף <math>S</math> של קבוצות פתוחות, כך שאוסף החיתוכים הסופיים של קבוצות מ-<math>S</math> הוא בסיס. כל אוסף המכסה את המרחב הוא תת-בסיס לאיזושהי טופולוגיה; במקרה כזה, הקבוצות הפתוחות בטופולוגיה הן איחודים של חיתוכים סופיים של קבוצות מ-<math>S</math>.

=== בסיס מקומי ===
בסיס מקומי: אוסף <math>\mathcal{B}</math> של קבוצות פתוחות במרחב טופולוגי הוא "בסיס מקומי" סביב הנקודה <math>x</math>, אם כל קבוצה פתוחה המכילה את <math>x</math> מכילה איבר של <math>\mathcal{B}</math> המכיל את <math>x</math>.

== דוגמאות ==
* במרחב מטרי, אוסף כל הכדורים הפתוחים הוא בסיס לטופולוגיה המושרית על ידי המטריקה.
* בישר הממשי, הקבוצה <math>\mathbb{B} = \{ (a,\infty) : a \in \mathbb{R} \}</math> היא טופולוגיה ובפרט בסיס. לכן, כבסיס לטופולגיה, יוצרת משפחה זו את עצמה.
* במרחב <math>\mathbb{R}</math> עם הטופולוגיה המטרית (המטריקה היא הערך המוחלט) הקבוצה <math>\mathbb{S} = \{(a,\infty) : a \in \mathbb{R}\} \cup \{(-\infty,b) : b \in \mathbb{R}\} </math> היא תת-בסיס לטופולוגיה המטרית.
* הישר של סורגנפריי מוגדר באמצעות בסיס של קבוצות מהצורה <math>[a,b)</math> כאשר <math>a</math> ו-<math>b</math> מספרים ממשיים כלשהם.

== ראו גם ==
* אקסיומות המנייה 

==קישורים חיצוניים==
* 

קטגוריה:טופולוגיה
פי

פִי (אות גדולה: &Phi;, אות קטנה: &phi; או ϕ) היא האות העשרים ואחת באלפבית היווני.

==שם האות ושימושים==
ביוונית מודרנית מבוטאת האות "פי" (נהגה ב"פ" רפה) ומשמשת לציון צליל פ רפה /f/ (למשל "צָפוֹן"). ביוונית עתיקה שימשה האות לציין צליל פּ מנושפת /pʰ/. אות זו חדרה גם לאלפבית הקירילי ומשמשת בו כצליל "F" (פ"א רפה).

בספרות יווניות לאות ערך של המספר 500.

==שימושי האות &phi; ו-&Phi;==
האות &phi; משמשת לסמל את:
* במתמטיקה φ מייצגת שינוי אלמנטרי הפועל על מטריצה.
* יחס הזהב - בגאומטריה, אומנות ואדריכלות - <math>\phi = \frac{1 + \sqrt{5}}{2} = 1{.}618033988\dots</math>
* פונקציית פי של אוילר
* זווית של מישור
* באלקטרוסטטיקה, פוטנציאל חשמלי
* בביוכימיה, בדיאגרמת ראמהצ'אנדרן, האותיות φ ו-ψ מייצגות את הזוויות בין אטומים לאורך שרשרת חומצות אמינו.
* באסטרונומיה פי מציינת את הכוכב ה21 בבהירותו במערכת כוכבים.

האות הגדולה &Phi; מסמלת את:
* שטף בפיזיקה.
* פונקציית ההתפלגות המצטברת של משתנה נורמלי סטנדרטי בהסתברות.
* מקדם הספק cos φ הוא מונח בהנדסת חשמל המגדיר יחס בין הספקים.
* פונקציית ההתפלגות של משתנה נורמלי סטנדרטי בהסתברות

==סימנים דומים==
קיימים מספר סימנים דומים לפי.

עיגול שנחצה על ידי קו אנכי:
* Ф - אות באלפבית הקרילי
* &#x278; - סימון אלפבית פונטי בינלאומי לעיצור דו-שפתי, חוכך, אטום

עיגול שנחצה על ידי לוכסן:
* Ø - אות שנמצאת בשימוש בעיקר בשפות סקנדינביות
* &#x2205; - סימון מתמטי לקבוצה ריקה, שנבע מהאות דלעיל
* &#x2300; - סימון הנדסי לקוטר
* הספרה 0 או האות O לעיתים נחצות כדי להבדילן אחת מהשנייה
* Ф או Ø יכולים לשמש לסימון של האקורד המוזיקלי "חצי מוקטן" או "חצי דמינשט" בערבוב לואזי. הסימון נבע מכך שזהו מעגל חצוי והסימון לאקורד "מוקטן שבע" או "דמינשט שבע" הוא מעגל שלם

==קישורים חיצוניים==

קטגוריה:אותיות ביוונית
שפה (טופולוגיה)

הנקודה <math>p</math> נמצאת על השפה של הקבוצה <math>V</math> שכן בכל סביבה של <math>p</math> ישנן נקודות השייכות ל-<math>V</math> ונקודות השייכות למשלים של <math>V</math>.

שפה של קבוצה היא מושג טופולוגי שניתן לתאר אותו באופן אינטואיטיבי כקבוצה שמפרידה בין הפנים של הקבוצה ובין החוץ שלה. עבור צורות במישור, שפה של קבוצה היא קו המתאר (קונטור) החיצוני שלה. למשל: השפה של עיגול היא המעגל, השפה של כדור היא ספירה. השפה של קטע בישר הממשי היא קבוצת שתי נקודות הקצה שלו.

באופן יותר מדויק, שפה היא קבוצת הנקודות של קבוצה שאפשר להתקרב אליהן כרצוננו הן מתוך הקבוצה והן מתוך המשלים שלה.

==הגדרה פורמלית==

תהי <math>A</math> קבוצה במרחב טופולוגי <math>X</math> אזי השפה שלה <math>\partial A </math> (הסימון ∂ הוא d מסולסלת) מוגדרת להיות:
: <math>\partial A = \mbox{Cl}(A) \setminus \mbox{Int}(A) = \overline{A} \setminus A^{\circ} </math>

במילים: השפה של קבוצה <math>A</math> היא ההפרש בין הסגור של <math>A</math> והפנים של <math>A</math>.

מהגדרה זו, ומתכונות הסגור והפנים נובע ש-<math>\partial A</math> היא קבוצת הנקודות שבכל סביבה שלהן יש איבר של <math>A</math> ואיבר של <math>A^c</math>. מהגדרה זו ברורה גם כי השפה של קבוצה זהה לשפה של המשלים שלה.

כמו כן <math> \partial A = (\mbox{Int}(A) \cup \mbox{Ext}(A))^c</math>, כאשר <math>\mbox{Ext}(A)</math> הוא החוץ של <math>A</math>. מכאן גם ברור שהשפה היא תמיד קבוצה סגורה (שהרי הפנים והחוץ של <math>A</math> קבוצות פתוחות, ולכן גם איחודן).

ניתן לראות שגם <math>\partial A = \overline{A} \cap \overline{A^c}</math> (ומכאן גם רואים שהשפה היא תמיד קבוצה סגורה כחיתוך של קבוצות סגורות).

הסימון של קבוצת השפה באמצעות סימון הנגזרת <math>\partial</math> קשור לכך ששפה מקיימת את הווריאציה הבאה של כלל לייבניץ: <math>\partial \left( A \times B \right) = \left( \partial A \times B \right) \cup \left( A \times \partial B \right)</math>.

==דוגמאות==
בישר הממשי עם הטופולוגיה הרגילה עליו:
*<math>\partial (0,1)=\partial [0,1] = \left\{ 0,1 \right\}</math>
*<math>\partial \mathbb{Z} = \mathbb{Z}</math> כאשר <math>\mathbb{Z}</math> היא קבוצת השלמים
* <math>\partial \mathbb{Q} = \mathbb{R}</math> כאשר <math>\mathbb{Q}</math> היא קבוצת הרציונליים ו-<math>\mathbb{R}</math> היא קבוצת הממשיים.
*<math>\partial(\mathbb{Q} \cap [0,1]) = \mathbb{[0,1]}</math>.
* <math>\partial \mathbb{R} = \empty</math> כאשר <math>\empty</math> היא הקבוצה הריקה.
*<math>\partial\emptyset = \emptyset</math>.

השפה תלויה בטופולוגיה, ולאותה קבוצה יהיו שפות שונות בטופולוגיות שונות. לדוגמה השפה של הקטע <math>A=[0,1]</math> בישר הממשי היא הנקודות <math>\{0,1\}</math>. לעומת זאת בטופולוגיה הטריוויאלית השפה היא כל הישר הממשי.

==ראו גם==
* הקבוצה הנגזרת
* סגור (טופולוגיה)

==קישורים חיצוניים==

* 

קטגוריה:טופולוגיה
16 (מספר)

16 (במילים בלשון זכר: שישה-עשר; בלשון נקבה: שש-עשרה) הוא המספר הטבעי הבא אחרי 15 ולפני 17.
שלט בית מספר 16 ברחוב בירושלים
16 הוא מספר הספרות שיש בבסיס הקסדצימלי, המשמש לצד הבינארי בכל מערכות המחשב. מכיוון ש-<math>\ 16 = 2^4</math>, כל ספרה הקסדצימלית יכולה לייצג ארבע ספרות בינאריות (סיביות), וכל ארבע סיביות מייצגות ספרה הקסדצימלית אחת. גודלו של בית הוא 8 סיביות, שהן שתי ספרות הקסדצימליות.

== במתמטיקה ==
* בסדרת המספרים הטבעיים, 16 הוא הריבוע הרביעי, והחזקה הרביעית השנייה.
* 16 הוא הערך השלם היחיד שאפשר להציג בו זמנית בצורות <math>m^n = n^m</math>, כאשר m ו-n הם שלמים השונים זה מזה (m=4, n=2 או להפך). טענה זו הוכחה על ידי אוילר. 
* את 16 המספרים הטבעיים הראשונים ניתן לסדר בדרכים רבות בריבוע קסם מסדר 4. סכום שורה, טור או אלכסון בריבוע קסם זה הוא תמיד 34. ריבוע קסם כזה מופיע בתחריט של אלברכט דירר מלנכוליה.

== במדע ==
* 16 הוא המספר האטומי של גפרית

== 16 בתחומים אחרים ==
* 16 הוא מספר הכבשים בכבש השישה עשר
* 16 הוא מספר שכיבות הסמיכה המקסימלי שלו אפשר להוריד חיילים גברים בטירונות
*16 הוא הגיל המינימלי בו אדם יכול להוציא רישיון נהיגה בישראל.
* רובה M-16 הוא אחד מרובי הסער הנפוצים בעולם.
* F-16 פייטינג פלקון הוא מטוס קרב רב-משימתי תוצרת ארצות הברית, המשרת בחילות אוויר רבים בעולם, בהם חיל האוויר הישראלי
*

==קישורים חיצוניים==

== הערות שוליים ==

קטגוריה:מספרים טבעיים
קטגוריה:ערכים שבהם תבנית בריטניקה אינה מתאימה
17 (מספר)

ילדים מרכיבים את המספר 17
17 (במילים בלשון זכר: שבעה-עשר; בלשון נקבה: שבע-עשרה) הוא המספר הטבעי הבא אחרי 16 ולפני 18.
שלט בית מספר 17 ברחוב בירושלים

==17 במתמטיקה==
*17 הוא מספר פרמה, והוא המספר הראשוני השביעי. 17 הוא גם מספר ראשוני סיבובי, של המספר הראשוני 71.
*17 הוא סכום ארבעת המספרים הראשוניים הראשונים (17=2+3+5+7) .
*<math>17! = 355,687,428,096,000</math>

==במדע==
* 17 הוא המספר האטומי של כלור Cl.
* משימת אפולו 17 הייתה המשימה האחרונה של תוכנית אפולו של נאס"א.

== בספורט ==

* מספר רב של כדורגלנים לאורך ההיסטוריה לבשו חולצה עם המספר 17 כמו: קווין דה בריינה, אלכסיס סאנצ'ס, דויד טרזגה, נאני, מאריו מנדז'וקיץ', פדרו, רוד ואן ניסטלרוי, אדן הזאר, פייר אמריק אובמיאנג ומארק ואן בומל.

==17 בתחומים אחרים==
* באיטליה, המספר 17 נחשב למספר שמסמל מזל רע. ואילו בנורווגיה, המספר 17 נחשב למספר של מזל טוב.
* "יום החזיר הצהוב" הוא יום חג היתולי של מתמטיקאים שעניינו סביב המספר 17.
*"נועה בת 17", הוא סרט קולנוע ישראלי שיצא משנת 1982. 
*בשנת 2003, יצא סרט המשך, ל"נועה בת 17", שנקרא "לא בת 17".
*המספר 17 הוא כותרת שיר נפוצה מאוד. לכמה מהאמנים המוכרים ביותר יש שיר בשם “17” או “Seventeen” או שכלל את המספר בצורה כלשהי כגון
*Prince Kings of Leon, The Smashing Pumpkins, Jimmy Eat World, Stevie Nicks, וה-Sex Pistols
*אזרח ישראלי יכול להתגייס למשטרת ישראל בגיל זה, ולהצביע לבחירות לרשויות המקומיות.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מספרים טבעיים
18 (מספר)

המספר 18 על ביגוד ספורטיבי
18 (במילים בלשון זכר: שמונָה-עשר; בלשון נקבה: שמונֶה-עשרה) הוא המספר הטבעי הבא אחרי 17 ולפני 19.

== 18 במתמטיקה ==
* מספר לוקאס השישי.
* 18 הוא מספר דודני (מספר הזהה לסכום הספרות של חזקתו השלישית 5+8+3+2).

== במדע ==
* 18 זהו המספר האטומי של ארגון.

== 18 בתחומים אחרים ==
תליון עם המילה חי השווה בערכה למספר 18 בגימטריה
* במדינת ישראל: אזרח מעל גיל 18 נחשב לבגיר.
* ביהדות: המספר 18 נחשב לבר-מזל, בזכות כך שבגימטריה הוא שווה בערכו למילה חי. על-אף שהכתיב הרגיל של המספר בגימטריה הוא י"ח (כך למשל בכתיבת תאריכים עבריים), הרי ששימושו הנפוץ ביותר עם כוונות חיוביות הן בכתיב והן בלשון הדיבור, יהיו בסדר הזה: ח"י. על כן, יהודים נוהגים לתרום בכפולות של ח"י שקלים (כגון, פעמיים ח"י או ח"י עשרות או ח"י אלפים), לענוד תליון של האותיות בעברית חי ביחד עם הגרשיים " ביניהן (במקום/בנוסף לתליון של מגן דוד) וכדומה.
* בנאו-נאציזם: משמש כקוד לאדולף היטלר כשהספרה 1 מייצגת את האות A, בעוד הספרה 8 מייצג את האות H כראשי תיבות לשמו (ראו גם: 88 - Heil Hitler). בשל כך, מספר זה, ניתן למצוא כמוטיב רווח אך סמוי גם בחוגים נאו-נאציים וגם בתכשיטים אנטישמיים שונים. כגון: בשמות משתמש ברשת האינטרנט ובפרט בין אלה המצויים בחדרי הצ'אטים ובדיוני פורומים, על שרשראות, צמידים, ואף בקעקועים על גופם.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מספרים טבעיים
19 (מספר)

19 (במילים בלשון זכר: תשעה-עשר; בלשון נקבה: תשע-עשרה) הוא המספר הטבעי הבא אחרי 18 ולפני 20.

== 19 במתמטיקה ==
* 19 הוא המספר הראשוני השמיני.
* 19 הוא מספר שמח.
שלט בית מספר 19 ברחוב בירושלים
== במדע ==

* 19 הוא המספר האטומי של אשלגן.

== 19 בתחומים אחרים ==
* 19 שנים הן אורכו של מחזור ירחי בלוח העברי
* 19 הוא מספר מקודש לדת הבהאית. בשל כך, בין היתר, לוח השנה הבהאי מחולק ל-19 חודשים, ובכל חודש יש 19 ימים
* יש 19 שליחים של הבהאא אללה
* לוח סטנדרטי של גו הוא בגודל 19×19
* 19 הוא הגיל המינימלי שבו ניתן לרכוש טבק באופן חוקי באלבמה, באלסקה, בניו ג'רזי, ביוטה ובאזורים מסוימים בניו יורק
* 19 הוא הגיל המינימלי שבו ניתן להתחתן בנברסקה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מספרים טבעיים
20 (מספר)

20 (במילים: עשרים) הוא המספר הטבעי הבא אחרי 19 ולפני 21.
שלט בית מספר 20 ברחוב בירושלים

== במתמטיקה ==
* 20 הוא המספר השופע הקטן ביותר שאינו כפולה של 3.
* במהלך ההיסטוריה היו מקומות בהם התפתחה ספירה על בסיס 20, דהיינו בסיס ויגסימלי.

== במדע ==
* 20 הוא המספר האטומי של סידן.
* ישנן 20 חומצות אמינו המצויות בכל תא חי ומשמשות כאבני הבניין של החלבונים. מלבדן קיימות עוד חומצות אמינו רבות, אך אלה נדירות ביותר וכל אחת מהן מצויה ביצורים חיים בודדים ובמצבים מיוחדים. ישנן גם חומצות אמינו אחרות שאינן נדירות אך אינן משמשות לבניית חלבונים.
* למרבית חולייתני היבשה יש ארבע גפיים שבקצה כל אחת מהן חמש אצבעות; סך הכול 20 אצבעות.
* לילדים בגיל 4 יש עשרים שיני חלב.

== בתחומים אחרים ==
* בגימטריה מייצגת האות כ את המספר 20.
* בספרות יווניות האות קפא שקולה כנגד המספר 20.
[[נתיבי איילון נקראים באופן רשמי כביש 20]]
* במהלך הראשון בלבד, במשחק השחמט, לכל שחקן יש 20 צעדים אפשריים לבחירה.
* זה הסוד שלי או ארבע דקות ועשרים שאלות הוא משחק חברה מילולי פופולרי.
* מכל מצב חוקי של קובייה הונגרית ניתן להגיע בלכל היותר 20 מהלכים למצב הפתור, ויש מצבים הדורשים 20 מהלכים בדיוק.
* כביש 20 הוא שמם הרשמי של נתיבי איילון.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מספרים טבעיים
*
22 (מספר)

22 (במילים בלשון זכר: עשרים ושניים; בלשון נקבה: עשרים ושתיים) הוא המספר הטבעי הבא אחרי 21 והבא לפני 23.

== במתמטיקה ==
* 22 הוא מספר סמית' השני בבסיס 10.
*מספר פָּרִיק (שאינו ראשוני), מחלקיו הם 2 ו-11.
* 22 הוא מספר מחומש.

== במדע ==
* 22 הוא המספר האטומי הייחודי לאטום הטיטניום–יסוד מתכתי ממשפחת מתכות המעבר.

== בתרבות ==
* 22 הוא מספר האותיות באלפבית העברי.
* מלכוד 22 – מונח אשר מציין אי יכולת אבסורדית להחלץ ממצב כלשהו, על פי ספרו של ג'וזף הלר
* 22 (שיר של לילי אלן), 2009
* 22 (שיר של טיילור סוויפט), 2013
* 22 (שיר של טיני וגרייסי), 2019
* 22 (שיר של שרה מקטרנן), 2019

==קישורים חיצוניים==

קטגוריה:מספרים טבעיים
23 (מספר)

23 (במילים בלשון זכר: עשרים ושלושה; בלשון נקבה: עשרים ושלוש) הוא המספר הטבעי הבא אחרי 22 והבא לפני 24.
שלט בית 23 ברחוב בירושלים
== במתמטיקה ==
* 23 הוא מספר ראשוני
* 23 הוא המספר הראשוני האי-זוגי הראשון שאין לו מספר ראשוני תאום.

== מדע ==
* המספר האטומי של ונדיום.
* לבני אדם יש 23 זוגות כרומוזומים.

== היסטורית עם ישראל ==
* מספר הדיינים בסנהדרין קטנה.
* כ"ג יורדי הסירה.

== בתחומים אחרים ==

* 23 הוא המספר אשר הופיע על גופייתו של מייקל ג'ורדן, הנחשב בעיני רבים לשחקן הכדורסל הטוב בכל הזמנים.
* 23 הוא המספר המופיע על מדיו של לוק שואו – קשר שמאלי בקבוצת הכדורגל מנצ׳סטר יונייטד.
*כביש 23, הוא מספר הכביש בישראל, של מנהרות הכרמל.

==קישורים חיצוניים==

קטגוריה:מספרים טבעיים
24 (מספר)

24 (במילים בלשון זכר: עשרים וארבעה; בלשון נקבה: עשרים וארבע) הוא המספר הטבעי הבא אחרי 23 והבא לפני 25.
שלט בית מספר 24 ברחוב בירושלים
== במתמטיקה ==
*<math>\ 4!= 4 \cdot 3 \cdot 2 \cdot 1 = 24</math>
*בהינתן מספר אי זוגי, X בחזקת 3 פחות X מתחלק ל-24.
* 24 הוא מספר הרשאד

== בכימיה ==
* המספר האטומי של כרום.

== ביהדות ==
* מספר הספרים בתנ"ך.
* מספר המתנות שניתנות לכהן
* מספר המשמרות והמעמדות שהיו בבית המקדש

== בתחומים אחרים ==
* 24 הוא מספר השעות ביממה.
* 24 הוא שמה של סדרת טלוויזיה אמריקאית מצליחה.

==קישורים חיצוניים==

* 

קטגוריה:מספרים טבעיים
25 (מספר)

25 (במילים בלשון זכר: עשרים וַחֲמִשָׁה; בלשון נקבה: עשרים וחמש) הוא המספר הטבעי הבא אחרי 24 והבא לפני 26.

== במתמטיקה ==
* 25 הוא מספר פרידמן הקטן ביותר בבסיס 10, שכן ניתן להביעו בעזרת פעולת החזקה והספרות שמהם הוא מורכב: 5<sup>2</sup>.
* 25 הוא הריבוע של המספר 5 והוא גם סכום של ריבועי שני מספרים 3<sup>2</sup> + 4<sup>2</sup>. 25 הוא הריבוע הקטן ביותר שהוא גם סכום של שני ריבועים, לכן הוא משמש רבות להדגמת משפט פיתגורס.

== במדע ==
268x268 פיקסלים
* המספר האטומי של מנגן.
* טמפרטורה של 25 מעלות צלזיוס נקראת "טמפרטורת החדר" ונחשבת לטמפרטורה בה נוח לבני אדם לשהות. במחקרים בביולוגיה עשויים להשוות בין פעילותו של טפיל במבחנה במחוממת ל-25 מעלות צלזיוס לבין זו שבמבחנה המחוממת ל-37 מעלות. הראשונה מדמה את מצבו של הטפיל מחוץ לגוף האדם והשנייה בתוכו.

==קישורים חיצוניים==

==הערות שוליים==

קטגוריה:מספרים טבעיים
26 (מספר)

בית מספר 26 ברחוב ביאליק בתל אביב

26 (במילים בלשון זכר: עשרים וששה; בלשון נקבה: עשרים ושש) הוא המספר הטבעי הבא אחרי 25 והבא לפני 27.
שלט בית 26 ברחוב בירושלים
== במתמטיקה ==

המספר 26 נמצא בין מספר ריבועי לבין מספר מעוקב: 
<math>\ 26=25+1=27-1</math>. פרמה הוכיח כי זהו המספר היחיד בעל צורה זו, כלומר, <math>\ 27-25=2</math> הוא המקרה היחיד בו ההפרש בין ריבוע ומעוקב שווה ל-2. הוכחתו של פרמה מבוססת על העובדה שהחוג <math>\ \Z[\sqrt{2}]</math> הוא תחום ראשי. משום כך, מהמשוואה <math>\ x^3=y^2+2</math> נובע ש-<math>y+\sqrt{2}</math> הוא חזקה שלישית בחוג <math>\ \Z[\sqrt{2}]</math>, ומכאן אפשר להסיק שהפתרון היחיד הוא <math>\ x=3</math>. בלשון מודרנית, פרמה הוכיח שהנקודות השלמות היחידות על העקום האליפטי <math>\ E: y^2=x^3-2</math> הן <math>\ (3,\pm 5)</math>, ניגוד מעניין לעובדה שמספר הפתרונות הרציונליים אינסופי (החבורה <math>\ E(\mathbb{Q})</math> ציקלית מסדר אינסופי).

== ביהדות ==
26 הוא גימטריה של השם המפורש (י-ה-ו-ה), ולכן בעל משמעות רבה, במיוחד בכתבי החסידות והקבלה. בין היתר מצוין כי המילים 'אחד' ו'אהבה' מהווים בגימטריה 13, ולכן שילוב שלהם / כפילות של אחד מהם יגיע ל-26.

== בתחומים אחרים ==

* המספר האטומי של ברזל.
* מספר האותיות באלפבית הלטיני ובחלק מהשפות הנגזרות ממנו, כמו אנגלית וצרפתית.
* מספר הממדים הקיימים לפי תורת המיתרים הבוזונית. 
* אורך תורנות של רופא במהלך התמחות (רפואה) במדינת ישראל. 
* הספר ״עשרים ושש״ מאת ד״ר יעל דרזניק (הוצאת ידיעות ספרים, מרץ 2022) – אשר מתאר את קורותיה של מתמחה בכירורגיה במהלך תורנות. 

==קישורים חיצוניים==

קטגוריה:מספרים טבעיים
27 (מספר)

27 (במילים בלשון זכר: עשרים ושבעה; בלשון נקבה: עשרים ושבע) הוא המספר הטבעי הבא אחרי 26 והבא לפני 28.
שלט בית מספר 27 ברחוב בתל אביב - יפו

== במתמטיקה ==

27 הוא חזקה שלישית של 3, 3<sup>3</sup>=27.

בבסיס עשרוני, 27 הוא מספר הרשאד – כלומר, הוא מתחלק בסכום ספרותיו.
המספר 27 הוא מספר דקגונאלי.

27 הוא המספר החיובי היחיד השווה לשלוש פעמים סכום ספרותיו.

== בתחומים אחרים ==

* המספר האטומי של קובלט.
* בעברית יש 27 אותיות כולל האותיות הסופיות (22 אותיות + 5 סופיות).
* מקובל לספור 27 אותיות בשפה הספרדית; 26 של האלפבת הלטיני הרגיל, המוכר מהאנגלית והאות Ñ הנספרת בנפרד מה-N הרגיל. אם כי יש הסופרים גם את סימן ה-L הכפול כאות נפרדת מה-L הרגיל ומזהים 28 אותיות בשיטת הכתיבה של השפה הספרדית.

==קישורים חיצוניים==

קטגוריה:מספרים טבעיים
טאבארה ואסקס

טאבארה רמון ואסקס רוסאס (בספרדית: Tabaré Ramón Vázquez Rosas; 17 בינואר 1940 – 6 בדצמבר 2020) היה פוליטיקאי אורוגוואי, שכיהן כנשיא אורוגוואי בשנים 2005–2010 ו-2015–2020. ואסקס היה רופא במקצועו, סוציאליסט וחבר מפלגת השמאל קואליציית החזית הרחבה (בספרדית: Frente Amplio) .

ואסקס נבחר לכהונת הנשיא ב-31 באוקטובר 2004, וכיהן בתפקיד במשך חמש שנים מ-1 במרץ 2005 ועד 1 במרץ 2010. ואסקס היה הנשיא הראשון מן השמאל בתולדות אורוגוואי. הוא נבחר שנית לתפקיד וכיהן שוב כנשיא בשנים 2015–2020.

== ביוגרפיה ==
ואסקס נולד במונטווידאו בשכונת לה טאחה. למד בבית הספר לרפואה של אוניברסיטת הרפובליקה וסיים ב-1972 כמומחה לאונקולוגיה ורדיולוגיה. הוא הצטרף לפרקטיקה פרטית כאונקולוג ובנה לעצמו מוניטין כאחד הרופאים המובילים במדינה. ואסקס שימש כמנהל המחלקה לרדיולוגיה של אוניברסיטת הרפובליקה, וגם הקים את המרפאה הראשונה בשכונת ילדותו לה טאחה. ב-1976 קיבל מלגה מממשלת צרפת שאפשרה לו השלמת הכשרה במכון גוסטב רוסי בפריז. משנת 1990 עד 1995 כיהן כראש עיריית מונטווידאו והיה הראשון ממפלגתו שכיהן במשרה זו.

ב-1994 היה מועמד לנשיאות, אך הפסיד וקיבל 30.6%. הוא התמודד שוב ב-1999 והפסיד לחורחה באז'ה איבנייס, כאשר קיבל 48% מקולות הבוחרים בסיבוב השני. הוא התמודד בפעם השלישית ב-2004, קיבל 50.45% אחוז בסיבוב הראשון וניצח.

טאבארה ואסקס, 2017
ואסקס היה הנשיא הראשון בתולדות אורוגוואי שהגיע מהשמאל הפוליטי, והקואליציה שהנהיג הורכבה מחברים לשעבר בתנועות גרילה, סוציאליסטים, קומוניסטים ושמאלנים עצמאיים - זכתה ברוב בשני בתי הפרלמנט. באותה תקופה, עלייתו של ווסקס הייתה חלק ממגמת הצלחת השמאל בבחירות ברחבי אמריקה הלטינית.

חוקת אורוגוואי אינה מתירה לנשיא מכהן להתמודד על כהונה שנייה ברציפות. ואסקס ניצח בבחירות לנשיאות בפעם השנייה ב-2014, לאחר כהונתו של חברו למפלגה חוסה מוחיקה, לאחר שזכה ב-52.5% מן הקולות בסיבוב השני לעומת 40.5% של יריבו העיקרי, לואיס לאקאז'ה פו. החל מה-1 במרץ 2015 החל לכהן כנשיא אורוגוואי ה-41 במספר. בבחירות הבאות, בשנת 2020, הפסיד והוחלף בתפקידו בלואיס לאקאז'ה פו.

ואסקס היה חובב כדורגל ידוע, וכיהן כ-10 שנים מ-1978 עד 1988 כנשיא המועדון של קבוצת פרוגרסו שזכתה בשנת 1984 באליפות.

ב-31 ביולי 2019, בעודו מכהן כנשיא המדינה, התאלמן מאשתו מריה דלגדו כאשר זו נפטרה עקב התקף לב.

נפטר ב-6 בדצמבר 2020. הותיר אחריו ארבעה ילדים.

==קישורים חיצוניים==

* 
* 
* 

==הערות שוליים==

קטגוריה:נשיאי אורוגוואי
קטגוריה:ראשי עיריות
קטגוריה:אורוגוואים שנולדו ב-1940
קטגוריה:נפטרים ב-2020
אנטוניו סאקה

אליאס אנטוניו סאקה גונזלס (בספרדית: Elías Antonio Saca González; נולד ב-9 במרץ 1965) נשיא אל סלוודור בשנים 2004–2009.

נבחר לנשיא אל-סלבדור ב-21 במרץ 2004 וב-1 ביוני אותה שנה נכנס לתפקידו והחליף את פרנסיסקו פלורס, שניהם חברים במפלגה השמרנית הברית הלאומית של הרפובליקנים, הידועה יותר כ"ארנה" (ARENA על–פי ראשי התיבות של שמה בספרדית).

סאקה נולד בעיר אוסולוטאן למהגרים פלסטינים שהיגרו לאל סלבדור בתחילת המאה ה-20.

בנוסף לעיסוקיו הפוליטיים הוא היה גם איש עסקים ושדר ספורט ברדיו.

פרשנים אחדים ביקרו במהלך הבחירות את ניסיונו הפוליטי המועט, אך סאקה הביס את המועמד השני, שאפיק הנדל ממפלגת ה-FMLN כשקיבל 58% מקולות הבוחרים בעוד הנדל קיבל רק 36%. שיעור המצביעים עמד על 70%.

סאקה היה המועמד המועדף על ממשל ג'ורג' ווקר בוש האמריקני בזכות תמיכתו בכלכלת שוק חופשי ובשל מדיניותו הפרו-אמריקנית.

סאקה נכשל בניסיונו לזכות בכהונה שנייה, לאחר שבבחירות שנערכו ב-15 במרץ 2009 הפסיד למועמד השמאל מאוריסיו פונס בפער של כ-2.6%.

ב-2018 הורשע במעילה והלבנת הון ונידון ל-10 שנות מאסר, להן התווספו שנתיים בגין הרשעה מאוחרת יותר בשוחד.

==קישורים חיצוניים==

* 

קטגוריה:נשיאי אל סלוודור
קטגוריה:אישי ציבור שהורשעו בדין
קטגוריה:ילידי 1965
.38 Special

.38 Special היא להקת רוק אמריקאית, הוקמה ב-1975 על ידי דוני ואן זאנט, אחיו של מנהיג וסולן להקת לנרד סקינרד רוני ואן זאנט שנהרג בהתרסקות מטוס הלהקה ב-20 באוקטובר 1977. לאחר תקופה בה סגנונה היה דומה מאוד לסגנונה של לנרד סקינרד, פיתחה הלהקה צליל ייחודי משלה, בין מוזיקת קאנטרי לבלוז-רוק. לאחר עיצוב סגנונה, נחלה הלהקה הצלחה עם מספר סינגלים ואלבומים בשנות ה-80 המוקדמות, בין היתר עם השירים "Caught Up in You", "If I'd Been the One", "Back Were You Belong" ו- "Like No Other Night". לקראת סוף שנות ה-80 ירדה הפופולריות של הלהקה והיא דעכה בתחילת שנות ה-90.

מקור שם הלהקה הוא בקוטר נפוץ של קליעי אקדח, 0.38 אינץ' "מיוחד", המאפיין אקדחים תופיים.

== התפתחות הלהקה ==
ואן זנט (שירה), הקים את .38 Special יחד עם ג'ף קרליסי (גיטרה), דון ברנס (גיטרה, שירה), קין ליונס (בס), ג'ק גרונדין (תופים) וסטיב ברוקינס (תופים). שנתיים לאחר מכן חתמה הלהקה עם חברת התקליטים A&M Records והוציאה את האלבום הראשון, שנשא את שמה. הבסיסט, ליונס, עזב את הלהקה לפני הקלטות האלבום Rockin' Into the Night ב-1979, אלבום שהפגין יותר מלודיה. לארי ג'נסטרום תפס את מקומו של ליונס. Rockin' Into the Night הפך להיות להיט בינוני, אבל Wild-Eyed Southern Boys שיצא ב-1981 היה הצלחה גדולה, הגיע לתקליט פלטינה והוליד את הלהיט Hold On Loosely. האלבום Special Forces שיצא ב-1982, היה פופולרי אפילו יותר והוליד את הלהיטים Caught Up in You, ואת If I'd Been the One. האלבומים הבאים, Tour de Force ו- Strength in Numbers היו שניהם הצלחה. ב-1987 ברנס וברוקינס עזבו ובמקומם נכנס דני צ'אונסי.

על אף שהיה להיט, נשאר האלבום Strength in Numbers במצעדים מעט זמן ביחס לקודמיו. Flashback, אוסף הלהיטים שיצא ב-1987 זכה להצלחה בינונית, אבל הלהקה הייתה זהירה מאוד, בניסיון לשמור על קהל המאזינים של הלהקה, כשהוציאה את האלבום המלוטש היטב Rock & Roll Strategy. האלבום יצא ב-1989 והפך לאט להיות להיט, הרבה בזכות כוחו של השיר Second Chance, שהגיע עד לעשרת הגדולים במצעד האמריקאי. Rock & Roll Strategy הפך להיות הלהיט הגדול האחרון של הלהקה. ברנס חזר ללהקה ב-1991 והלהקה צירפה אליה את המתופף סקוט הופמן ואת הקלידן בובי קאפס.

בקיץ 1997, ניסתה הלהקה לעשות קאמבק דרך חברת התקליטים רייזור & טיי רקורדס והוציאה את האלבום Resolution.

== אלבומים ==
<div style="direction: ltr;">
#.38 Special (1977)
#Special Delivery (1978)
#Wild Eyed & Live (1978)
#Rockin' Into the Night (1980)
#Wild-Eyed Southern Boys (1981)
#Special Forces (1982)
#Tour de Force (1983)
#Strength in Numbers (1986)
#Flashback: The Best of 38 Special (1987)
#Rock & Roll Strategy (1988)
#Bone Against Steel (1991)
#Resolution (1997)
#Live at Sturgis (1999)
#20th Century Masters - The Millennium Collection: The Best of 38 Special (2000)
#A Wild-Eyed Christmas Night (2001)
#Drivetrain (2004)
</div>

== קישורים חיצוניים ==

* 

קטגוריה:להקות רוק אמריקאיות
קטגוריה:להקות הארד רוק
קטגוריה:אמני A&M רקורדס
קטגוריה:להקות שהוקמו בשנת 1975
28 (מספר)

מספר 28 ערוך כמשולש

28 (במילים בלשון זכר: עשרים ושמונָה; בלשון נקבה: עשרים ושמונֶה) הוא המספר הטבעי הבא אחרי 27 והבא לפני 29.
שלט בית מספר 28 ברחוב בירושלים
== במתמטיקה ==
* 28 הוא המספר המושלם השני.
* 28 הוא מספר משולשי.
* 28 הוא מספר אור השלישי.
* 28 הוא מספר שמח.
* 28 הוא הסכום של חמשת המספרים הראשוניים הראשונים.
* 28 הוא המספר הידוע היחיד שניתן לבטאו כסכום של המספרים הטבעיים הראשונים (<math>0+1+2+3+4+5+6+7</math>), סכום של המספרים הראשוניים הראשונים (<math>2+3+5+7+11</math>) וסכום של הלא-ראשוניים הראשונים (<math>1+4+6+8+9</math>). ככל הידוע לא קיים מספר אחר בעל תכונה זו.<ref></ref>

== במדע ==
* המספר האטומי של ניקל.
*המשקל האטומי של צורן (בקירוב).
* זמן ההקפה של הירח את כדור הארץ הוא 28 יממות. אולם, בשל תנועת כדור הארץ עצמו, לצופה מכדור הארץ נראה כי משך ההקפה הוא 30. זו הסיבה שתארוך על פי שנת ירח מכיל 30 ימים בחודש.

== בתחומים אחרים ==
* מספר הימים בחודש פברואר בשנה לא מעוברת.
* מספר האותיות באלפבית הערבי

==קישורים חיצוניים==

== הערות שוליים ==

קטגוריה:מספרים טבעיים
29 (מספר)

29 (במילים בלשון זכר: עשרים ותשעה; בלשון נקבה: עשרים ותשע) הוא המספר הטבעי הבא אחרי 28 והבא לפני 30.

== במתמטיקה ==
29 הוא המספר הראשוני העשירי, המספר הראשוני הבא אחריו הוא 31, דבר שהופך אותם לראשוניים תאומים. 29 הוא גם המספר השישי מסדרת המספרים הראשוניים של סופי ז'רמיין. 29 הוא גם סכום של שלושה ריבועים עוקבים, 2<sup>2</sup> + 3<sup>2</sup> + 4<sup>2</sup>. הוא ראשוני לוקאס, ראשוני פל ומספר טטראנצ'י.

29 הוא גם מספר מרקוב שמופיע בהרבה פתרונות למשוואה <math>x^2 + y^2 + z^2 = 3xyz</math>, כגון:
{2, 5, 29}, {2, 29, 169}, {5, 29, 443}, {29, 169, 14701} ועוד.

== במדע ==

* המספר האטומי של נחושת.
* מספר העצמות בגולגולת אנושית רגילה.

== בתחומים אחרים ==
29 הוא:

* מספר הימים בחודש פברואר בשנה מעוברת.
* מספר האותיות באלפאבית הפיני והנורווגי.
* מספר הנקודות הגבוה ביותר האפשרי ליד במשחק הקלפים קריבאג'.

==קישורים חיצוניים==

קטגוריה:מספרים טבעיים
הרמוניום

הרמוניום הוא כלי מקלדת אירופי במקורו. כמו העוגב הוא כלי נשיפה, אבל הצליל בהרמוניום מופק על ידי לשוניות (כמו באקורדיון, מפוחית יד ובנדונאון) ולא כמו בעוגב - שבו מופק הצליל בחלילים.

להרמוניום יש מפוח שמופעל בדוושה או בשתי דוושות.

ההרמוניום הגיע להודו במאה ה-19 וכיום מקובל שם מאוד. בגרסתו ההודית מופעל המפוח ביד אחת, כשהשנייה מנגנת בקלידים.

אנטונין דבוז'אק, ג'ואקינו רוסיני, סזר פרנק ואחרים שילבו אותו וכתבו לו מוזיקה קלאסית.
אפשר לשמוע דוגמה טובה לשימוש בהרמוניום בשיר "לך לך" של פורטיסחרוף, שבו מנגן שלומי שבן על הרמוניום.

בגלל הצלילים הארוכים שניתן לנגן בו, קל לבלבל בינו לבין העוגב. הרמוניום הודי

==קישורים חיצוניים==

* [http://chandrakantha.com/articles/indian_music/harmonium.html הרמוניום מאת David Courtney]
* 

קטגוריה:כלי מקלדת
קטגוריה:כלי נגינה
קטגוריה:כלי מפוח
מניטובה

בית המחוקקים של מניטובה
מניטובה (באנגלית: Manitoba, משפה ילידית מניטו) היא אחת מפרובינציות קנדה, והחמישית מבין הפרובינציות שהצטרפה לקנדה (בשנת 1870).
במניטובה מתגוררים כ-1.2 מיליון תושבים. עיר הבירה והעיר הגדולה היחידה במניטובה היא ויניפג, שבה חיים (ב-2006) 641,000 תושבים, יותר מחצי מכלל אוכלוסיית הפרובינציה. בעיר השנייה בגודלה, ברנדון, חיים כ-41,000 תושבים, ומלבדה יש רק עוד ארבעה יישובים שבהם מעל 10,000 נפש.

== גאוגרפיה ==
מניטובה ממוקמת במרכזה של קנדה, והיא גובלת בססקצ'ואן במערב, באונטריו במזרח, בנונאווט בצפון, ובמדינות ארצות הברית דקוטה הצפונית ומינסוטה בדרום.

גבולה הצפון-מזרחי של הפרובינציה שוכן לחופו של מפרץ הדסון, וכן נמצאים בשטחה האגמים הגדולים:
* אגם ויניפג
* אגם מניטובה
* אגם ויניפגוסיס

האקלים של מניטובה נוקשה בשל האוויר הארקטי הקר הזורם מצפון לדרום בחודשי החורף - בצפונה ישנם יערות עצי מחט וכן טונדרה.

בירת המדינה היא ויניפג, המכונה בשל הטמפרטורות הנמוכות בה "וינטרפג" - היינו "חורף".
ערים נוספות בפרובינציה:
* ברנדון
* תומפסון
* צ'רצ'יל
* דופן

== היסטוריה==
עוד לפני הגעתם של מתיישבים אירופאים לאזור, התגוררו באזור מניטובה מתיישבים משבטי האינדיאנים אוג'יבווה ואסיניבוין.
האירופאי הראשון שהגיע לאזור היה סר תומאס באטון, אשר חקר את נהר נלסון בשנת 1612.

בשנת 1763 השתלטו הבריטים על האזור, במסגרת מלחמת הצרפתים והאינדיאנים, והאזור הפך לחלק מארץ רופרט - אזור בשליטת חברת מפרץ הדסון.

היישוב החקלאי הראשון בפרובינציה נוסד בשנת 1811 בידי תומאס דאגלס. בעקבות מחלוקות בין המתיישבים ובין המטיסים שחיו באזור נערך הקרב של שבעת האלונים בשנת 1816 בו נהרגו 20 מתיישבים ובהם מושל האזור.

בשנת 1869 הוחכרה ארץ רופרט לקנדה והפכה לחלק מהטריטוריות הצפון-מערביות. בשל העדר שליטה של השלטון הקנדי, המטיסים, ברשות מנהיגם לואי ריאל הקימו ממשלה זמנית. בעקבות המשא ומתן בין ריאל לממשל הפדרלי הפכה מניטובה לפרובינציה בשנת 1870.

בעת הקמתה הייתה הפרובינציה אחד חלקי שמונה עשרה מגודלה כיום, ומרובעת בצורתה - ועל כן כונתה "פרובינציית בול הדואר". הפרובינציה גדלה תוך סיפוח שטחים של הטריטוריות הצפון-מערביות עד שהגיעה לגודלה הנוכחי, עת הגיעה לקו רוחב 60° צפון בשנת 1912.

== מפה ==
קובץ:manmap.png

==ראו גם==
*חוק מניטובה
*האספה המחוקקת של מניטובה

==קישורים חיצוניים==

* 

* 

*
קטגוריה:קנדה: פרובינציות וטריטוריות
אל עמי

לוגו אל עמי אל עצמי
אל עמי היא תנועה שהקימו תלמידי הרב צבי יהודה הכהן קוק ועוסקת בחינוך לאמונה והפצת היהדות לציבור הרחב. ראשיה היו הרב יהושע צוקרמן והרב אלישע וישליצקי. התנועה ערכה סמינרים והוציאה לאור תוכני לימוד והסברה. בסביבות שנת 1980 יזמה התנועה הקמת גרעין תורני בעיר אילת.

== סניף התנועה בצפון==
פרויקט קש"ת אל עמי
סניף התנועה בצפון, שהפך לעצמאי בשנות השמונים, ממשיך את פעילותו כעמותה תחת השם "אל עמי - אל עצמי". בעמותה פועלים 150 איש, בהם עובדים קבועים, מרצים, מדריכים ומתנדבים. העמותה מפעילה בנות שירות לאומי בבתי ספר כחלק מהפעילות של "זהות - איגוד המרכזים לזהות יהודית".

המרכז לחינוך יהודי - מופעל בעיקר בעזרת בנות שירות לאומי, המכינות תכנים ופעילויות הקשורים לזהות ישראלית-יהודית-ציונית ומעבירות אותם בבתי ספר יסודיים ממלכתיים ובקהילות. המרכז ובנות השירות מקימות חדרי בריחה, ימי שיא, פעילויות שיעורים חווייתיים ועוד.

פרויקט "אל עצמי" התחיל בשנת 2002. הפרויקט כולל תוכנית עשרת הדיברות לכיתות ז', תוכנית חברת מופת לכיתות ח', תוכנית נתינה לכיתות י' ותוכנית הכנה לצה"ל לכיתות י"ב. הפרויקט פועל בכ-100 בתי ספר. 
פרויקט דפי לימוד התחיל בסוף 1999 בפרשת 'לך-לך'. מיועד ללימוד משותף של הורים וילדים, המקבלים דפים צבעוניים. הדפים מכילים מקורות וביאורים, שאלות על המקורות וסיפורים המקרבים את הרעיון הנלמד ללב הילדים. דפי הלימוד מתורגמים גם לצרפתית ואנגלית ונשלחים גל לחו"ל.

פרויקט קש"ת (קיץ של תורה) התחיל ב-2014 תשע"ד. הפרויקט מבוסס על ספרי לימוד של אל עמי ונועד לספק חוויית למידה לילדים בקיץ. בפרויקט משתתפים בין 12 ל 15 אלף ילדים בשנה.

==קישורים חיצוניים==
* אתר תנועת [http://elami-elatzmi.co.il/ אל עמי - אל עצמי]

קטגוריה:ארגונים דתיים בישראל
קטגוריה:ציונות דתית: תנועות
קטגוריה:ציונות דתית: חינוך
מדרשת ראשית ירושלים

לוגו ראשית ירושלים המרכז לסיורים ולימודי ירושלים
ראשית ירושלים הוא מרכז סיור ולימוד הממוקם בירושלים ומשמש כבית ספר שדה העוסק בהדרכת סיורים לימודיים בירושלים וסביבותיה. המרכז נוסד בשנת 1992 ונלמדים בו ארכאולוגיה, היסטוריה, תנ"ך ונושאים נוספים הקשורים לידיעת הארץ. מטרת המרכז היא חינוך לערכי ירושלים וחיבור בין הציבוריות הישראלית לירושלים.

המרכז פועל בפיקוח האגף לתרבות תורנית במשרד החינוך ומשתייך לפורום אשכולות - פורום מרכזי תודעה וזהות ישראלית.

==פעילות המרכז==
סיור בליווי עששיות בירושלים

המרכז מפעיל הדרכות באזורים: ירושלים, הרי יהודה, שפלת יהודה, במת בנימין, גוש עציון ומדבר יהודה. במרכז פועלות בנות שרות לאומי ומדריכים אשר עברו הכשרה והתמחות בהדרכה ובהכרת ירושלים. בין הפעילויות:
* סיורים בכל חלקי ירושלים.
* קורסים וסיורי מבוגרים.
* סדנאות הכרות עם תקופות שונות בירושלים - משולבות בסיור וממחישות למטיילים כיצד חיו בתקופות שונות (בימי בית המקדש השני, במאה התשע-עשרה, בימי הפלמ"ח ועוד).
* סיורי עששיות בעיר העתיקה.
* סיורים מותאמים לבני/בנות מצווה, סיורים מיוחדים למסיבות סידור וחומש, סיורים המותאמים ללוח השנה העברי.

==מרכז מבקרים==
מרכז המבקרים של ראשית ירושלים בנבי סמואל

מרכז המבקרים של ראשית ירושלים שוכן בנבי סמואל בסמוך לגן לאומי נבי סמואל. במרכז ניתנים שירותי הדרכה ומוקרן בו סרט אודות חייו של שמואל הנביא. המרכז משמש גם כאולם שמחות עבור מבקרים בגן הלאומי ובעיקר לחגיגות חלאק'ה.

==הוצאת ספרים==
ראשית ירושלים פועלת יחד עם הוצאת 'שערים לחקר ירושלים' לחקר פינות עלומות ונסתרות בעברה היהודי של ירושלים.

הספרים שיצאו לאור מבית היוצר של המרכז:
* שרגאי נדב, על אם הדרך סיפורו של קבר רחל, ירושלים תשס"ח.
* שפנייר יוסי ד"ר, עורי צפון (2 חלקים) ההתיישבות מצפון לירושלים במושב עטרות ונווה יעקב, ירושלים תשס"ט.
* חסיד של ארץ ישראל חייו ופועלו של ר' ניסן ב"ק ושכונת בתי ניסן ב"ק, ירושלים תשס"ח.
* הרצוג דורון, בדבקות ובאמונה מאתיים שנים לעליית תלמידי הגר"א לארץ ישראל, ירושלים תשע"ו.
* אודם רעות, חלוצים בין החומות סיפורה של התנחלות נח"ל מוריה בעיר העתיקה, ירושלים תשע"ו.

==קישורים חיצוניים==
* 
*[http://www.reshit.org/ ראשית ירושלים המרכז לסיורים ולימודי ירושלים]
*[https://www.youtube.com/user/reshityeru ערוץ youtube של ראשית ירושלים]

קטגוריה:מוסדות לימוד ידיעת הארץ
קטגוריה:ירושלים: חינוך
קטגוריה:הרובע היהודי
ויין בות'

ויין קלייסון בות' (באנגלית: Wayne C. Booth; 22 בפברואר 1921 - 10 באוקטובר 2005) היה חוקר ספרות ונרטולוג אמריקני, המשתייך לאסכולת שיקגו בחקר הספרות. בות' ידוע בעיקר בשל ספרו רב ההשפעה The Rhetoric of Fiction משנת 1961, שבו המציא את מושג המחבר המובלע, והציע גישה חדשה להתבונן במושג מספר בספרות. 

בות' נולד בפורק שביוטה להורים מורמונים. הוא למד באוניברסיטת ברמינגהם יאנג ובאוניברסיטת שיקגו, שם גם קיבל תואר דוקטור, ב-1950. לימד במכללת הרווארד ובמכללת ארלהאם לפני שחזר לאוניברסיטת שיקגו ב. ב-1962 הוא נעשה פרופסור לאנגלית, וב-1982 כיהן כנשיא אגודת השפה המודרנית.
בשנת 1988 הוציא את The Company We Keep.

==קישורים חיצוניים==
* 
* MARGALIT FOX, [http://www.nytimes.com/2005/10/11/books/wayne-c-booth-critic-who-analyzed-rhetoric-dies-at-84.html Wayne C. Booth, Critic Who Analyzed Rhetoric, Dies at 84], New York Times, OCT. 11, 2005
* [http://www-news.uchicago.edu/releases/05/051011.booth.shtml Wayne Booth, Professor Emeritus of English, 1921-2005], באתר אוניברסיטת שיקגו
* 

קטגוריה:סגל אוניברסיטת שיקגו
קטגוריה:חוקרי ספרות אמריקאים
קטגוריה:חוקרי רטוריקה
קטגוריה:בעלי תואר דוקטור מאוניברסיטת שיקגו
קטגוריה:בוגרי אוניברסיטת בריגהאם יאנג
קטגוריה:מורמונים
קטגוריה:אמריקאים שנולדו ב-1921
קטגוריה:אמריקאים שנפטרו ב-2005
מזרקת ארבעת הנהרות

מזרקת ארבעת הנהרות (איטלקית: Fontana dei Quattro Fiumi) היא מזרקה הממוקמת במרכז רומא. המזרקה עוצבה על ידי ג'ובאני לורנצו ברניני כחלק מעיצוב פיאצה נאבונה.
== המבנה ==
הרעיון שעומד מאחורי העיצוב הוא שילוב של כמה סגנונות אדריכליים לכדי יצירת פאר. צורות המזרקה הן קמורות-גאומטריות. במרכזה עומד אובליסק הנותן תחושה של עוצמה, אלוהות, שלטון. בבריכת המזרקה מספר דולפינים מפוסלים. המזרקה עשויה מאבן לא מעובדת עליה נמצאים פסלי השיש שעשה ברניני. צינורות המזרקה נמצאים בתוך הסלע והם מתחברים לצינורות הראשיים של רומא שמתחברים לאמת המים. 

המזרקה מייצגת את ארבעת הנהרות הגדולים בעולם שמייצגים את ארבע היבשות שהאפיפיור רוצה לשלוט עליהן:
*אפריקה - הנילוס.
*אירופה - הדנובה.
*אסיה - הגנגס.
*אמריקה - ריו דה לה פלטה. 

כל נהר מיוצג בפסל על ידי דמות אחרת. כל דמות היא אל שיושב על סלע וממנו נובע הנהר המתאים. ליד כל נהר יש סמלים המייצגים את הנהר. לדוגמה, ליד הנילוס יש דקל. ראש הדמות המייצגת את הנילוס מכוסה בקפלי בד, כנראה כדי לסמל שמקורות הנילוס עדיין לא היו ידועים באותם ימים. 

הרעיון שעומד מאחורי המזרקה הוא שרומא היא המרכז של כל הנהרות/העולם (כי המזרקה נמצאת שם) ממנה נובעים כל הנהרות, והיא המקור שלהם. מעל המזרקה יש סמלים של האפיפיור - שנותן את חסותו לקיום בעולם.

המזרקה משלבת בתוכה שימוש בכמה חומרים: שיש, אבן ומים. בנוסף, המזרקה משלבת בתוכה כמה סוגים של תנועה: תנועה של הפסלים ותנועה של המים.

בספר מלאכים ושדים מאת דן בראון המקום הוא המזבח הרביעי של המדע של האילומינטי.

== קישורים חיצוניים ==

ארבעת הנהרות
קטגוריה:פסלים (יצירות)
קטגוריה:ג'ובאני לורנצו ברניני
קטגוריה:יצירות אמנות מן הבארוק
קטגוריה:רומא: פסלים
קטגוריה:פאריונה
קטגוריה:מבנים שתכנן ג'ובאני לורנצו ברניני
דרוש מנהיג

דרוש מנהיג היא תוכנית טלוויזיה מסוגת תוכניות המציאות. התוכנית שודרה בשנת 2005 בערוץ 2 על ידי הזכיינית טלעד. בתוכנית, בהנחייתו של קובי מידן, התמודדו 12 אנשים בעלי רקע של מעורבות חברתית המבצעים משימות מנהיגות חברתית שונות.

בכל תוכנית חולקו המתמודדים לשתי קבוצות שמתחרות אחת בשנייה, ובסוף כל פרק, הקבוצה המפסידה הייתה צריכה לבחור את האדם שהכי פחות תרם לה. כמקובל בתוכניות מסוגה זו, עוזב אחד המתמודדים (מתוך שניים שמועלים ל"ועדת הדחה") את התוכנית לאחר דיון ב"פורום המנהיגות" בראשות התעשיין בני גאון (שכולל בכל פרק אורחים מקרב בכירי התעשייה, הביטחון, הכלכלה התרבות והחברה בישראל).

בסוף עונת השידורים קיבל המנהיג שנבחר סך של 5 מיליון ש"ח מקרן סאקט"א רש"י, כדי להגשים חזון חברתי אותו הציג בפרק הראשון של התוכנית.

התוכנית זכתה למדרוג (רייטינג) ממוצע של 9%.

==שיטת ההדחה==
שיטת ההדחה הייתה כזו שהקבוצה המפסידה בוחרת רק את החלש ביותר, והוא בוחר אדם נוסף. כך נוצר מצב של "תמות נפשי עם פלשתים". לעיתים המודח בידי הקבוצה דווקא בחר את אחד הבולטים שבקבוצה, שלא היה מגיע לו לעלות לוועדת ההדחה, כמו שקרה בפרק הראשון, והביא לידי כך שדווקא הבולטים בכמה פרקים, הם אלו שהודחו באופן פרדוקסלי.

==סיום התוכנית==
בפרק האחרון נבחרה המתמודדת מירב בן ארי (לימים חברת הכנסת) הבחירה בבן ארי לוותה בסערה סביב מועמדותה של המתמודדת עביר קובטי, שחברי צוות השופטים קבעו כי אינה תומכת מספיק במטרות מדינת ישראל כפי שהם תופשים אותן. חבר הכנסת מוחמד ברכה כתב בתגובה:
.

==קישורים חיצוניים==
* 
* 
* - ביקורת של עוזי ברעם על אחד מפרקי הסדרה,
* - ביקורת של עוזי ברעם על אחד מפרקי הסדרה
* - ביקורת על הפרק האחרון
* מירב בן ארי, [http://www.ynet.co.il/home/0,7340,L-3622,00.html האתגר של מירב], דיווחים על התקדמות הפרויקט בעקבות הזכייה בתוכנית, אתר ynet

== הערות שוליים ==

*
קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:טלעד: תוכניות וסדרות
שולה המוקשים (משחק)

תוכנת Gnome Mines
שוֹלה המוקשים הוא משחק מחשב פשוט, המוכר בעיקר בזכות המשחק המצורף לחלונות של מיקרוסופט מגרסה 3.1 ומעלה, אך משחקים עם עקרון דומה קיימים גם למערכות הפעלה שונות.

==כללים==
לוח המשחק הוא לוח מרובע, המחולק למשבצות. ממדיו של הלוח אינם קבועים ומשפיעים על מידת הקושי של המשחק.
בלוח מפוזרים "מוקשים" בלתי נראים במיקומים אקראיים עם הלחיצה הראשונה על הלוח. הלוח מתחלק ל-2 סוגי משבצות: משבצות עם מוקשים ומשבצות ללא מוקשים. משבצות ללא מוקשים מתחלקות גם הן ל-2 סוגים: משבצות עם מספר ובלי מספר. כל משבצת שבה אין מוקש תכיל מספר האומר כמה מוקשים יש סביבו. אם אין מספר, תיפתח קבוצה של משבצות - כל המשבצות הריקות עד לגבול שבו יש משבצת עם מספר, כולל המשבצות עם המספר. מטרת המשחק היא לחשוף את כל המשבצות נטולות המוקשים בפרק זמן קצר ככל האפשר תוך כדי שימוש בשיטת האלימינציה ובלוגיקה פשוטה, אם כי לעיתים אין דרך לגלות ללא ניחוש.

כאשר השחקן לוחץ על משבצת כלשהי, המשבצת נחשפת. אם יש במשבצת מוקש, המשחק נגמר.
אם השחקן יודע שבמשבצת כלשהי יש מוקש, באפשרותו לסמן אותו בעזרת לחיצה על כפתור העכבר הימני.

בגרסאות המשחק לווינדוס, במשבצת הראשונה שנחשפת במשחק אף פעם אין מוקש.

אם חושפים משבצת שאין עליה מספר או מוקש, כל המשבצות הריקות בסביבתה נחשפות גם כן, עד שנוצר שטח של משבצות ריקות, המוקפות במשבצות ממוספרות.

קיימת אפשרות נוספת, מתוחכמת מעט: אם השחקן סימן את כל המוקשים מסביב למשבצת נושאת מספר, לחיצה על שני כפתורי העכבר בבת אחת תחשוף את כל המשבצות הלא-מסומנות שסביבה (כמובן, אם סימון המוקשים שגוי, המשחק יסתיים).

אפשרות שלישית, סימון משבצת בעזרת סימן שאלה, מאפשרת לסמן באילו משבצות יש ככל הנראה מוקשים, במטרה לסייע בניתוח מצב הלוח, אך ללא משמעות במשחק.

==דרגות קושי==
בגרסת שולה המוקשים בחלונות, רמות הקושי הסטנדרטיות הן:
* מתחיל – 10 מוקשים, לוח של 8X8 (ב-Windows XP שונה הגודל ל-9x9).
* בינוני – 40 מוקשים, לוח של 16X16.
* מומחה – 99 מוקשים, לוח של 30X16.

קיימת אפשרות למצב מותאם אישית, שבו השחקן בוחר את גודל הלוח ואת מספר המוקשים המוטמנים בו.

קיימות גרסאות רבות של המשחק ברשת, הכוללות אפשרויות נוספות, כגון סטטיסטיקה של המשחקים, אפשרות לשמירת "וידאו" של המשחק ועוד.

==וריאציות==
<gallery>
Image:Cube_Minesweeper_3D.png|תלת מימד
Image:Firefox_Hexagon_Minesweeper_-_fr.png|משושים
Image:Xbomb_triangles.png|משולשים
Image:Freesweep.png|ASCII
</gallery>

==בתרבות==
המשחק "שולה המוקשים" משולב בעלילת הסרט הישראלי "אפס ביחסי אנוש". אחת מגיבורות הסרט, זוהר (בגילומה של דאנה איבגי) היא מש"קית דואר במחנה שיזפון, אבל אין לה כל עניין לבצע את תפקידה והיא עסוקה בשבירת שיאים ב"שולה המוקשים". בעקבות מריבה עם חברתה דפי (בגילומה של נלי תגר) מנסה דפי למחוק את השיאים של זוהר ב"שולה המוקשים", אך בטעות מוחקת את כל המידע הממוחשב של הבסיס חוץ מהמשחקים.

==קישורים חיצוניים==

* 
* [https://web.archive.org/web/20050507153654/http://metanoodle.com/minesweeper/ אתר מעריצים של המשחק] - האתר כולל אסטרטגיות, טיפים, קטעי וידאו ורשימת שיאים בינלאומית (מעודכן לעיתים רחוקות) 
* Ian Stewart, [https://archive.today/web.archive.org/web/20081120135416/http://www.claymath.org//Popular_Lectures/Minesweeper/ Minesweeper], מכון קליי למתמטיקה
* [https://zone.msn.com/en/msminesweeper/default.htm Microsoft Minesweeper], באתר MSN Zone 

קטגוריה:משחקי מחשב
קטגוריה:משחקי חשיבה ממוחשבים
קטגוריה:תוכנה מבית מיקרוסופט
קטגוריה:משחקי וידאו משנת 1990
קטגוריה:משחקי וידאו שפותחו בארצות הברית
חזרת (מחלה)

חזרת (שם מדעי: Mumps) היא מחלה זיהומית נגיפית, הפוגעת בבלוטות הרוק ובבלוטות מתחת לאוזניים. לפני המצאת החיסון הייתה החזרת מחלה נפוצה בקרב ילדים.

==הידבקות==
ממוזער
נגיף החזרת ייחודי לבני אדם, ואין הוא עובר לבעלי חיים.

מרבית הנדבקים הם ילדים בין גיל 5 לגיל 15. המחלה אינה שכיחה בקרב ילדים מתחת גיל שנתיים. אצל אנשים מבוגרים יותר יכולה המחלה להתפשט לאיברי המין, למערכת העצבים, ללבלב ולאיברים נוספים ימים לפני הופעת התסמינים החיצוניים (בעיקר התנפחות בלוטות הרוק), והוא ממשיך להדביק כמה ימים לאחר מכן.

ההנחיה המקובלת היא להימנע מהליכה לגן ולבית הספר במשך חמשת הימים הראשונים שלאחר הופעת התסמינים החיצוניים.

==תסמינים==
תקופת הדגירה של הנגיף נמשכת 12-24 ימים, ובמהלכה אין המחלה מתבטאת בשום סימנים חיצוניים.

לאחר שלב הדגירה מופיעים התסמינים. תחילה מופיע בדרך כלל חום גבוה (שעלול להגיע ל-40 מעלות) וכאבי ראש. לאחר מכן מופיעה נפיחות בבלוטות הרוק, בעיקר בלוטות מצד האוזן, וכאבי גרון. לעיתים מתנפחת הבלוטה בצד אחד ולעיתים הנפיחות מופיעה בשני הצדדים, כאשר הבלוטות מתנפחות בזו אחר זו בהפרש של יומיים. בכ-25% מהמקרים אין התנפחות של הבלוטות.

==טיפול==
אין טיפול רפואי למחלה. ההנחיה לחולים היא לנוח ולנקוט אמצעים למניעת הפצת המחלה בסביבתם. מומלץ גם לאכול מאכלים רכים, כדי להקל על כאב הלעיסה והבליעה. מומלץ לא לאכול מאכלים חומציים הגורמים לבלוטת הרוק להפריש רוק. אם הנפיחות כואבת, אפשר להיעזר ברטיות חמות. כמו כן, ניתן להשתמש במשככי כאבים.

==סיבוכים==
ברוב המקרים החולים במחלה מחלימים לחלוטין, אך יש מקרים שהמחלה גורמת סיבוכים חמורים.

הסיבוך הנפוץ ביותר של מחלת החזרת הוא דלקת קרום המוח. בין 5 ל-10 אחוז מכלל המקרים מפתחים דלקת זו. אם כי היא קלה יותר מדלקת קרום המוח הנגרמת מחיידק, ולרוב מתאפיינת בכאב ראש ובפוטופוביה בלבד. לרוב שואבים דוגמה של נוזל חוט השדרה על מנת לפסול דלקת קרום המוח חיידקית, שעלולה להיות קטלנית. 

סיבוך נדיר הוא חרשות, בעקבות פגיעה בעצב השמיעה. חזרת הייתה בעבר הסיבה השכיחה ביותר לחרשות חד-צדדית בילדות. 

סיבוכים נדירים יותר הם סיבוך של דלקת האשך, דלקת הלבלב ודלקת השחלה. כ-20 אחוז מהגברים שנדבקים במחלה לאחר הגיעם לבגרות מינית, מפתחים דלקת מכאיבה באחד מהאשכים או בשניהם. דלקת האשך (אורכיטיס) עלולה לגרום במקרים נדירים פגיעה ממשית בפריון. במקרה של דלקת הלבלב, עלולים להופיע תסמינים של בחילות והקאות, שבדרך כלל נעלמים לאחר שבוע, כאשר החולה מחלים לחלוטין.

כמו כן, ייתכן מצב שבו המחלה עלולה לפגוע באיברים אחרים כדוגמת הכליות או המפרקים.

==חזרת והריון==
נשים בהריון הלוקות בחזרת במהלך 12-16 השבועות הראשונים להריון (בשליש הראשון), הן בסיכון מעט גבוה יותר להפלה, אולם אין עדויות לכך שמחלת החזרת גורמת למומים בעובר

==חיסון==

הידבקות אחת בנגיף מספקת בדרך כלל חיסון מהמחלה לכל החיים. כיום מקובל לחסן את כל הילדים בחיסון MMRV, שהוא חיסון מרובע: חזרת-אדמת-חצבת ואבעבועות רוח, שניתן בגיל שנה ולאחר מכן בגיל שש. תופעות הלוואי של החיסון נדירות, אך עלולות לגרום דלקת בבלוטות הרוק. יעילותו של החיסון לאורך זמן עומדת על כ-70 אחוזים.

==לקריאה נוספת==
*

==קישורים חיצוניים==

* [http://vaccines.midaat.org.il/diseases/mumps/ חזרת] בפורטל החיסונים של מדעת
* [http://www.chisunim.co.il/Paper.aspx?id=27&cat=6 חזרת], אתר חיסונים
* [http://www.maccabi4u.co.il/2373-he/Maccabi.aspx? חזרת], אתר מכבי שרותי בריאות
* 

==הערות שוליים==

קטגוריה:מחלות נגיפיות
קטגוריה:רפואת ילדים